Obec Veľké Vozokany, zastúpená starostkou obce Ing. Justínou Pálkovou, zverejňuje podľa § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) v súlade s § 3 ods. 6 zákona č. 71/1967 Zb. o správnom konaní (správny poriadok) v znení neskorších predpisov informáciu o začatom správnom konaní vo veci vydania súhlasu na výrub drevín podľa § 47 ods. 3 zákona č. 543/2002 Z. z.

Špecifikácia drevín, ktoré sa majú vyrúbať, a údaje o pozemku, na ktorých dreviny rastú:

Listnatý opadavý strom druhu *Tilia cordata* (lipa malolistá) s obvodom kmeňa 187 cm meraným vo výške 130 cm nad zemou, listnatý opadavý strom druhu *Fraxinus excelsior* (jaseň štíhly) s obvodom kmeňa 297 cm meraným vo výške 130 cm nad zemou, rastúce v okrese Zlaté Moravce, v obci Veľké Vozokany, v katastrálnom území Veľké Vozokany, v zastavanom území obce, na pozemku parcely registra „C“ s parcelným číslom 2810/1, druhu ostatná plocha, na cintoríne, a dva ihličnaté stromy druhu *Pinus sylvestris* (borovica lesná) s obvodmi kmeňov 166 cm a 106 cm meranými vo výške 130 cm nad zemou, rastúcich v okrese Zlaté Moravce, v obci Veľké Vozokany, v katastrálnom území Veľké Vozokany, v zastavanom území obce, na pozemku parcely registra „C“ s parcelným číslom 2808, druhu orná pôda, na cintoríne.

V prípade záujmu byť účastníkom konania je potrebné doručiť potvrdenie záujmu do piatich pracovných dní (vrátane) od zverejnenia informácie, a to buď písomne na adresu: Obec Veľké Vozokany, Obecný úrad Veľké Vozokany, Veľké Vozokany 200, 951 82 Malé Vozokany alebo elektronicky na e-mailovú adresu: ou-velkevozokany@slovanet.sk, prípadne cez elektronickú schránku www.slovensko.sk.

Dátum zverejnenia informácie: 07. 01. 2022

Vyvesené na úradnej tabuli obce dňa \_\_\_\_\_\_\_\_\_\_\_\_\_\_\_

Zvesené z úradnej tabuli obce dňa \_\_\_\_\_\_\_\_\_\_\_\_\_\_\_